На основу члана 26.став 1. тачка 3, члана 27. став 10. и члана 28. став 2. Закона о јавној својини („Службени гласник РС“, брoj 72/2011, 88/2013, 105/2014, 104/2016-др.закон, 108/2016, 113/2017 и 95/2018), члaна 32. Закона о локалној самоуправи („Службени гласник РС“ 129/2007, 83/2014 - др. закон, 101/2016-др.закон и 47/2018) и чланова 40. и 152. Статута Општине Владичин Хан („Службени гласник грaда Врања“, број 4/2019) Скупштина општине Владичин Хан, на седници одржаној дана 06.12.2020. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА СПРОВЕДЕ ПОСТУПАК ПРЕНОСА ПРАВА ЈАВНЕ СВОЈИНЕ ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије да спроведе поступак и изврши пренос права јавне својине из јавне својине Републике Србије у јавну својину општине Владичин Хан, без накнаде на кат. парцелама број 714/8, 714/9 и 714/10 уписане у КО Владичин Хан.

**Члан 2.**

Предметне парцеле налазе се на територији Општине Владичин Хан, уписане у лист непокретности бр.1815 КО Владичин Хан, укупне површине 2.130,00 м2, у јавној својини Републике Србије.

**Члан 3.**

Предметне парцеле су потребне Општини Владичин Хан ради формирања јединствене грађевинске парцеле у циљу прибављања употребне дозволе за објекат Основне школе „Свети Сава“ из Владичиног Хана а у складу са Планом генералне регулације насеља Владичин Хан („Сл. гласник града Врања“ бр. 25/2007) и Изменама и допунама генералне регулације насеља Владичин Хан („Сл. гласник града Врања“ бр. 7/2014 и 6/2019).

**Члан 4.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-87/8/20-I**

**П Р Е Д С Е Д Н И Ц А**

**Данијела Поповић**